สวัสดีครับ ผมมีอาการตุ่มขึ้นตามตัวครับ เป็นตุ่มแดงๆใหญ่ๆแล้วก็คันครับ พอผ่านไปซัก3-4วัน จะกลายเป็นรอยดำๆครับ ขึ้นเป็นระยะๆครับประมาณอาทิตย์ละ2-3ตุ่มครับ
สวัสดีค่ะ ตุ่มแดงขึ้นตามตัว อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4 ตุ่มจากการถูกแมลงกัด5 ตุ่มลมพิษ เป็นตุ่มนูนแดงคัน แต่มักไม่ทิ้งรอยควรถ่ายรูปขณะที่มีรอยโรคชัดๆ และไปพบแพทย์เพื่อตรวจร่างกายจริง ให้ได้การวินิจฉัยที่แน่นอนขึ้น ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ ควรรีบไปการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง ใส่เสื้อผ้าที่ระบายอากาศได้ดีไม่อับชื้น